TARO 18
O na Toro Voleka Vakacava Vua na Kalou?
“Kemuni na Daurogo masu, era na lako mai vei kemuni na tamata kece.”
“Mo nuitaki Jiova ena lomamu taucoko, mo kua ni vakararavi ena nomu yalomatua. Mo nanumi koya ena ka kece o cakava, ena vakadodonutaka na nomu ilakolako o koya.”
“Ena rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.”
“Ni sega ni yawa [na Kalou] vei keda yadua.”
“Au dau masulaka me tubu vakalevu na nomuni loloma, salavata kei na kilai ni veika dina, kei na nomuni kila vinaka na loma ni Kalou.”
“Ke dua vei kemuni e lailai vua na vuku, me kerea tiko ga vua na Kalou, ni na soli vua. Ni lomasavu o koya vei keda kece, e sega ni dau vaqara cala.”
“Toro voleka vua na Kalou ena qai toro voleka mai vei kemuni o koya. Savata na ligamuni o kemuni na ivalavala ca, vakasavasavataka na lomamuni o kemuni na lomalomarua.”
“Qo na ibalebale ni noda lomana na Kalou, meda muria na nona ivunau, ia e sega ni icolacola bibi na nona ivunau.”
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn